kardosdrur/scandi-wiki huggingface dataset:
Kenneth Andersen

Kenneth Andersen (født 23. oktober 1967) er en dansk fodboldtræner, som fra oktober 2018 til august 2019 var cheftræner for FC Midtjylland.

Trænerkarriere 
I perioden fra 1996 til 1999 var Andersen ungdomstræner i Billund IF, og fra 2001 til 2004 var han cheftræner for klubbens serie 1-hold.

Han blev sidenhen scout og ITU-træner i FC Midtjylland.

Fra sommeren 2008 var han assistenttræner under Thomas Thomasberg. Da Thomas Thomasberg blev fyret i midten af midten af august 2009, forlod Andersen ligeledes sin post som assistenttræner.

Han blev siden cheftræner for FC Midtjyllands U/19-hold i U/19 Ligaen, som han førte til 5 danske mesterskaber.

Den 10. oktober 2018 blev det offentliggjort, at Andersen var ny cheftræner for FC Midtjyllands førstehold. Den hidtidige cheftræner Jess Thorup var blevet solgt til K.A.A. Gent. Han skrev under på en treårig kontrakt. Skønt han stod bag klubbens sølvmedaljer i 2018-19-sæsonen, og holdet var ubesejret i de første seks kampe i den nye sæson i Superligaen, valgte Kenneth Andersen 19. august 2019 at fratræde cheftrænerstillingen.

Fra sommeren 2021 blev han igen cheftræner for FC Midtjyllands U/19-hold.

Referencer

Eksterne henvisninger 

Fodboldtrænere fra Danmark
Fodboldtrænere fra FC Midtjylland
Flyvere i natten

Flyvere i natten har flere betydninger:

 Flyvere i Natten − roman af Antoine de Saint-Exupéry fra 1931. "Vol de Nuit"   
 Flyvere i natten (sang) − sang af Kim Larsen fra 1989
 Flyvere i natten (film fra 2014) − dansk kortfilm fra 2014 af Tobias Gundorff Boesen
Maximilian af Sachsen (1759-1838)

Prins Maximilian af Sachsen (født 13. april 1759 i Dresden, død 3. januar 1838 i Dresden) var en tysk prins, der fra 1827 til 1830 var tronfølger i Kongeriget Sachsen.

Han var en yngre søn af kurfyrst Frederik Christian af Sachsen og Maria Antonia af Bayern. Han frasagde sig retten til tronfølgen i Sachsen i forbindelse med Julirevolutionen i 1830, til fordel for sin ældste søn, den senere Frederik August 2. af Sachsen.

Første ægteskab
Maximilian blev gift første gang i 1792 med Caroline af Parma (1770–1804), datter af hertug Ferdinand 1. af Parma (1751–1802) og ærkehertuginde Maria Amalia af Østrig (1746–1804).

Børn
 Maria Amalia af Sachsen (1794–1870)
 Maria Ferdinanda af Sachsen (1796–1865), gift med storhertug Ferdinand 3. af Toscana
 Kong Frederik August 2. af Sachsen (1797–1854)
 Clemens Maria Joseph af Sachsen (1798–1822)
 Maria Anna af Sachsen (1799–1832), gift med storhertug Leopold 2. af Toscana
 Kong Johan 1. af Sachsen (1801–1873)
 Maria Josepha af Sachsen (1803–1829), gift med kong Ferdinand 7. af Spanien

Andet ægteskab
Han giftede sig for anden gang i 1825 med Marie Louise Charlotte af Parma (1802–1857), hans første hustrus broderdatter. Der blev ikke født børn i dette ægteskab.

Eksterne links 

Kongelige fra Sachsen
Albertinske linje af Huset Wettin
Personer fra Dresden
Tronfølgere som aldrig tiltrådte
Tyskere i 1700-tallet
Tyskere i 1800-tallet
Johnny English slår til igen

Johnny English slår til igen''' er en engelsk action- og komediefilm fra 2018 med Rowan Atkinson i hovedrollen som den klodsede agent Johnny English. Film er instrueret af David Kerr; det er en fortsættelse til Johnny English Reborn'' og er den tredje film i Johnny English-serien. Manuskriptet er skrevet af William Davies og produceret af Rowan Atkinson. Filmen blev udgivet i biografferne i Storbritannien den 5. oktober, 2018, Danmark den 11. oktober, den 26. oktober i USA, af Universal Pictures og den 11. oktober i Danmark.

Cast 
 Rowan Atkinson som Johnny English, en geografilærer og pensioneret MI7-agent, der kaldes tilbage for at udføre en mission.
 Olga Kurylenko som Ophelia, en russisk spion, der efterforsker en Silicon Valley-milliardær.
 Ben Miller som Bough, en MI7-agent, der var en gammel assistent for English.
 Adam James som Pegasus, lederen MI7.
 Emma Thompson som britisk premierminister
 Jake Lacy som Jason Volta, en Silicon Valley-milliardær, der har opfundet et system, der kan forbedre dataforvaltning.
 Pippa Bennett-Warner som Lesley
 Miranda Hennessy som Tara
 Irena Tyshyna som Viola Lynch
 David Mumeni som Fabian
 Tuncay Gunes som Ted Guest
 Samantha Russell som Sveriges statsminister
 Matthew Beard som P

Udover dette, har Charles Dance en cameo-optræden som Agent Seven.

Referencer

Eksterne henvisninger 
 

Johnny English
Amerikanske film fra 2011
Komediefilm fra Storbritannien
Actionfilm fra Storbritannien
Britiske film fra 2011
Franske film fra 2011
Ben Miller

Bennet Evan "Ben" Miller (født 24. februar 1966) er en engelsk komiker, skuespiller og filminstruktør. Han er nok mest kendt for sin rolle som Rowan Atkinsons agent-makker i komediefilmene Johnny English (2003) og Johnny English slår til igen (2018).
Han er også kendt som den ene halvdel af komedieserien Armstrong and Miller med Alexander Armstrong. Miller og Armstrong skrev og medvirkede i Channel 4-sketchshowet Armstrong and Miller, såvel som BBC-sketchshowet The Armstrong & Miller Show. Miller er også kendt for at spille hovedrollen som Richard Poole i de første 2 sæsoner af BBCs krimidrama Death in Paradise (2011 -2014).

Referencer

Eksterne henvisninger 
 

Skuespillere fra England
Tv-skuespillere fra England
Personer fra London
Olga Kurylenko

Ólha Konstantýnivna Kurylénko (ukrainsk: О́льга Костянти́нівна Куриле́нко; født 14. november 1979 i Berdjansk, Ukrainske SSR, Sovjetunionen), bedre kendt som Olga Kurylenko, er ukrainsk model og skuespiller. Hun er mest kendt for sin rolle som Camille Montes i James Bond-filmen Quantum of Solace (2008). Hun medvirkede også med den tidligere James Bond-skuespiller Pierce Brosnan i filmen The November Man. Hun medvirker også i filmene Hitman, Max Payne, Centurion, Oblivion og sammen med Rowan Atkinson i spionkomediefilmen Johnny English slår til igen (2018).

Tidlige liv og karriere 
Hun blev født i Berdjansk i Ukraine, men fik fransk statsborgerskab i 2001.

Da hun var i Moskva som 13-årig, blev hun opdaget af en kvindelig modeljæger. 17 år gammel skrev hun kontrakt med modelbureauet Madison i Paris. Da hun var 18, havde hun allerede været på forsiden af både Vogue og Elle.

Kurylenkos første optræden som skuespiller var i musikvideoen "Love's Divine" i 2003 med Seal.

Privatliv 
Hun har været gift to gange, men er begge gange blevet skilt. Første gang med franske modefotograf Cedric van Mol i 2000 som hun blev skilt fra 4 år senere og efter dette med amerikanske mobiltelefon-entreprenør Damian Gabrielle i 2006, men deres ægteskab endte i slutningen af 2007. Kurylenko og hendes partner Max Benitz har sammen en søn, Alexander Max Horatio, født den 3. oktober, 2015.
Hun har boet i Paris helt siden hun kom fra Ukraine i 1996, men flyttede i 2009 til London.

Filmografi 
 L'Annulaire (2005)
 Paris, je t'aime (2006)
 Le Porte-bonheur (2006) (TV)
 The Serpent (2006)
 Suspectes (2007) (miniserie)
 Hitman (2007)
 Max Payne (2008)
 Tyranny (2008)
 Quantum of Solace (2008) – første James Bond-pige fra det tidligere Sovjetunionen
 Kirot (2009)
 Centurion (2010)
 Oblivion (2013)
 The Water Diviner (2014)

Referencer

Eksterne henvisninger 
 

Filmskuespillere
Skuespillere fra Ukraine
Loen

Loen er en bygd ved Lobugten inderst i Nordfjord, i Stryn kommune i Vestland fylke i Norge. Den ligger omkring 6 kilometer nord for landsbyen Olden og omkring 11 kilometer sydøst for kommunecenteret Stryn. Største arbejdspladser er Nordfjord Kjøtt, som flyttet fra Olden i 1978, og Hotel Alexandra, etableret 1884. I lavineulykkerne 1905 og 1936 skred dele af Ramnefjellet i Lovatnet sydøst for Loen og skabte en flodbølge som tog livet af i alt 135 personer. Der er kort vej til bræarmene Kjenndalsbræen og Briksdalsbræen.

Fotogalleri

Kilder og henvisninger 

Stryn
Byer i Vestland
Om heste og mænd

Om heste og mænd er en islandsk dramafilm fra 2013 instrueret af Benedikt Erlingsson.

Resume 
En beretning om forholdet mellem islændinge og deres heste - men også fortællingen om islændinge imellem. I den første historie møder vi alfahan Kolbeinn ridende på sin hvide hoppe, som alle i byen misunder ham. Solveig er forelsket i Kolbeinn og inviterer ham til middag. Men ved den romantiske afsked går det galt: Solveigs sorte hingst bryder igennem hegnet og kaster sig straks over den smukke hvide hoppe, alt imens Kolbeinn sidder i sadlen. Hjemturen bliver en walk of shame for Kolbeinn, der med knækket stolthed rider hjem på sin nu befrugtede hoppe. Hoppen må lade livet og mange drabelige optrin sættes i gang, førend hverdagen igen indfinder sig i det lille samfund.

Modtagelse 

Filmen modtog Nordisk Råds Filmpris i 2014.

Referencer

Eksterne henvisninger 
 

Film fra 2013
Dramafilm fra Island
Maximilian af Sachsen

Maximilian af Sachsen kan henvise til flere personer med dette navn:

 Maximilian af Sachsen (1759-1838) – prins af Sachsen, søn af kurfyrst Frederik Christian af Sachsen
 Maximilian af Sachsen (1870–1951) – prins af Sachsen, søn af kong Georg 1. af Sachsen
Willy Pedersen

Willy Pedersen (født 28. juli 1950 i Odense), er en dansk keyboardspiller og læge, der er kendt for sin medvirken i rockgruppen Shu-Bi-Dua, hvor han var medlem fra 1978-1986. Men indtil 1982 dog kun på tourneerne.

I 1981 medvirkede han på Michael Hardingers selvbetitlede album på nummeret "Fælden er klar".

Pedersen blev en fast del af gruppen i 1982, hvor han erstattede Jens Tage Nielsen, der måtte forlade gruppen som følge af tinnitus. Han kom med i bandet via sin ven Kim Daugaard, der var kommet med i gruppen nogle år forinden, men havde spillet sammen med bandet siden 1978. Han var på dette tidspunkt lægestuderende. Han medvirkede på fire albums, startende med Shu-bi-dua 8 (1982) og sluttede med Shu-bi-dua 11 (1985). I 1986 forlod han bandet og færdiggjorde sin uddannelse, for at blive praktiserende læge. I en periode var han læge og fysioterapeut for herrelandsholdet i håndbold. Efterfølgende har han været partner i en lægeklinik i Helsinge, Nordsjælland.

Siden slutningen af 2018 har han været med i Shu-bi-dua-kopibandet, Shubberne.

Diskografi

Med Shu-bi-dua 

 Shu-bi-dua 8, 1982
 Shu-bi-dua 9, 1982
 Shu-bi-dua 10, 1983
 Shu-bi-dua 11, 1985

Med Michael Hardinger 
 Michael Hardinger (album), 1981

Reference

Eksterne henvisninger 
 

Pianister fra Danmark
Shu-bi-dua
Læger fra Danmark
Budstikken (kurervirksomhed)

Budstikken var en dansk kurervirksomhed med primært indenrigs kurerforsendelser. Budstikken var et franchisekoncept, hvor Budstikken Transport A/S var franchisegiver for selvstændige franchisetagere i Danmark. Kurervirksomheden blev grundlagt i 1981 og købt af Post Danmark i 1999. Ved overtagelsen havde Budstikken afdelinger i 12 danske byer og opererede med ca. 100 kurerbiler, mens Post Danmarks kurervirksomhed Jetpost havde ca. 40, hvilket fik avisen Berlingske til at spørge ved overtagelsen, om det var musen, der overtog elefanten. Tilsammen stod den forenede virksomhed for en fjerdedel af det danske bilbaserede kurermarked på overtagelsestidspunktet. I 2013 indgik det i fusionen med TransportGruppen og HIT og gik herefter under navnet PostNord logistics.

Reference 

Distributionsvirksomheder i Danmark
Etableret i 1981
Bifrost (album fra 1984)

Bifrost er det syvende album fra den danske gruppe Bifrost, udgivet i 1984 på Mercury Records.

Sammenlignet med forgængeren En tro kopi var der sket ændringer i gruppens besætning, idet sangeren Ida Klemann, der havde været med fra gruppens begyndelse, og guitaristen Mikael Miller var trådt ud. I stedet var sangeren Pia Cohn indtrådt i gruppen, der nu bestod af fem personer. Det var første album med gruppen, hvor Tom Lundén skrev samtlige numre.

Numre 
Albummet indeholder følgende numre (her opdelt på de to oprindelige sider):

Medvirkende 
På albummet medvirkede følgende:
Gruppens medlemmer
 Tom Lundén: sang, keyboards, kor
 Pia Cohn: sang, kor
 Knut Henriksen: bas, guitar, kor
 Jeppe Reipurt: trommer, kor
 John Teglgaard: guitar, citar, kor

Øvrige medvirkende
 Peter Biker: trommer (på "Kun denne jord" og "Hvor er I henne")
 Niels Haack: saxofon (på "I live igen")
 Niels Matiasen: solosaxofon (på "I live igen")
 Kenneth Agerholm: basun (på "I live igen")
 Ole Hansen: trompet (på "I live igen")
 Klavs Nordsø: percussion

Referencer 

Bifrost-album
Album fra 1984
Tuapa

Tuapa er en landsby i Niue. I 2001 havde landsbyen et befolkningstal på 129. I 2011 var dette tal faldet til 97.

Tuapa ligger mellem landsbyerne Makefu og Namukulu .

Kilder

Eksterne henvisninger 
 Officiel hjemmeside

Byer i Oceanien
Niues geografi
Hikutavake

Hikutavake er en landsby på øen  Niue i den sydvestlige del af Stillehavet. I 2011 havde landsbyen at indbyggertal på 40.

Tuapa ligger mellem landsbyerne Namukulu og Toi .

Demografi

Kilder

Eksterne henvisninger 
 Officiel hjemmeside

Niues geografi
Kjenndalsbræen

Kjenndalsbræen er en gletsjer som er en udløber af Jostedalsbræen nord for Høgste Breakulen, i Stryn kommune i Sogn og Fjordane fylke i Norge. Fra Loen går der bilvej gennem Lodalen og Kjenndalen næsten helt frem til gletsjeren.

Kilder og henvisninger

Gletsjere i Vestland
Stryn
Vågsfjorden (Nordfjord)

Vågsfjorden er en sidefjord til Nordfjord i Vågsøy kommune i Vestland fylke i Norge. Den ligger mellem Husevågøy i syd og Vågsøya i nord. På sydsiden af Vågsøya ligger Fåfjorden. Vågsfjorden er en kilometer bred og er det nordligste indløb  til Nordfjord. Fjorden strækker sig 8,5 kilometer fra vest til øst. Det vestlige indløb til fjorden ligger mellem Hovden på Husvågøya og Vombaneset. Lige indenfor Vombaneset ligger landsbyen Vågsvåg og lidt længere mod  øst landsbyen Holvik. Byen Måløy ligger på sydøstsiden af Vågsøya og sydlige dele af byen ligger også ved fjorden. Herfra går Ulvesundet nordover til Sildegapet på sydsiden af Stadlandet. På nordsiden af Husvågøya ligger bygden Husevåg. Syhdøst for Måløy ligger Skavøypollen og landsbyen Tennebø. Fjorden ender på nordsiden af Gangsøya.

Det er færgeforbindelse over fjorden fra Oldeide på sydsiden af Fåfjorden til Husevågøya og Måløy. Riksvei 15 går langs nordsiden af fjorden til Måløy.

Kilder og henvisninger

Fjorde i Vestland
Vågsøy
Herluf Forchhammer

Herluf Trolle Forchhammer (født 25. maj 1875 i Herlufsholm, død 16. januar 1958) var en dansk ingeniør.
Forchhammer var søn af dr.phil. Johannes Forchhammer, rektor i Aalborg, senere ved Herlufsholm. Han var bror til Johannes, Ejnar, Georg, Henni, Holger, Jørgen, Olaf og Viggo Forchhammer.

Forchhammer blev student fra Herlufsholm 1893, cand. polyt. 1898 og blev derefter ingeniørassistent ved Københavns havnevæsen. Efter en længere rejse til USA fra 1903, under vilken han arbejdede for Central Rail Road of New Jersey og New York Central & Hudson River Rail Road, blev han 1907 ansat i Christiani & Nielsen hvis Aarhusafdeling han ledede fra 1908. Fra 1911 ledede han firmaets konstruktionsstue i København, 1922 blev han overingeniør og leder af London-afdelingen. 1925-28 var han selvstændig hvorefter han ansattes ved Christiani & Nielsens datterselskab i Hamburg. 1930-32 var han teknisk direktør for afdelingen i Tyrkiet.

Forchhammer var fodboldspiller i Akademisk Boldklub og vandt som vandt datidens vigtigste danske turnering; Københavnsmesterskabet i fodbold 1894–95 med fire Forchhammer-brødre på holdet; 

Herluf
Danskere i 1800-tallet
Danskere i 1900-tallet
Ingeniører fra Danmark
Personer fra Herlufsholm
Fodboldspillere fra Akademisk Boldklub
Herlovianere
Clotilde Courau

Clotilde Marie Pascale Courau (officielt: prinsesse Clotilde di Savoia, prinsesse af Venedig og Piemonte, italiensk: Principessa Clotilde di Savoia, Principessa di Venezia e Piemonte) (født 3. april 1969 i Levallois-Perret, Hauts-de-Seine, Île-de-France ved Paris) er en fransk skuespillerinde, der er svigerdatter til Italiens sidste kronprins (Viktor Emanuel af Savoyen),. Professionelt er hun kendt som Clotilde Courau.

Film 
Clotilde Courau debuterede som skuespillerinde i 1988.

Hun medvirket i mange film og TV-serier, blandt andet i:
 I skyggen af kvinder (L'ombre des femmes) (14. maj 2015, dansk: 5. november 2015) som Manon.
 Drukfesten (Babysitting) (2014) som madame Schaudel.
 Spurven (La môme) (tysk: 8. februar 2007, dansk: 13. april 2007) som Anetta. Filmen er om sangerinden Édith Piaf.
 Mafalda di Savoia - Il coraggio di una principessa (2006), hvor hun spiller den bulgarske dronning (tsarina) Giovanna di Savoia, gift med Boris 3. af Bulgarien.
 Lokkeduen (L'appât) (1995) som Patricia.

Udmærkelser 
Clotilde Courau har modtaget flere filmpriser, herunder Bedste Europæiske Skuespillerinde i 1991.

I 2007 udnævnte Det franske Kulturministerium hende til ridder af Ordenen for kunst og litteratur (Ordre des Arts et des Lettres).

Familie 
Clotilde Courau er datter af Catherine du Pontavice des Renardières (født 1948) og baron Jean-Claude Courau (født 1942). Hun er datterdatter af greve Pierre du Pontavice des Renardières (født 16. april 1926).

I 2003 blev Clotilde Courau gift med prins Emanuel Filiberto af Savoyen (født 1972). Han er søn fhv. kronprins Viktor Emanuel af Savoyen (født 1937). Emanuel Filiberto er den eneste sønnesøn af Umberto 2. af Italien (1904–1983), der var Italiens sidste konge.

Parret er forældre til Victoria (født 28. december 2003) og Luisa (født 16. august 2006).

Referencer

Weblinks 
 

Skuespillere fra Frankrig
Filmskuespillere fra Frankrig
Viggo Forchhammer

Viggo Forchhammer (født 25. november 1876 på Herlufsholm, død 7. oktober 1967 i København) var en dansk sangpædagog, lektor og forfatter.

Forchhammer var søn af dr.phil. Johannes Forchhammer, rektor i Aalborg, senere ved Herlufsholm. Han var bror til Johannes, Ejnar, Georg, Henni, Holger, Jørgen, Olaf og Herluf Forchhammer.
Han var fader til skuespiller og teaterdirektør Bjarne Forchhammer (1903-1970) og til dr.phil., forstander Egil Forchhammer (1906-1978).

Eksterne henvisninger 
 

Viggo
Danskere i 1800-tallet
Danskere i 1900-tallet
Sangpædagoger fra Danmark
Personer fra Herlufsholm
Fodboldspillere fra Akademisk Boldklub
Herlovianere
Berthe Forchhammer

Berthe Elise Brynjolfsson Forchhammer (født Bock 15. november 1880 i København, død 10. december 1946) var en dansk skuespiller.
 
I årene 1900-03 var hun elev på Dagmarteatret og var efter hun blev gift fra 1904-08 i udlandet. Forchhammer debuterede i 1909 på Folketeatret som Karen Bornemann i "Karen Bornemann" og gik senere Det Kongelige Teaters elevskole 1911-1913. I årene 1914-17 var hun tilknyttet Aarhus Teater og 1921-23 var hun ved Odense Teater og senere på turné hos Gerda Christophersen og Otto Jacobsen. Hun spillede Ammen i "Medea" i Glyptotheksalen og fik derefter engagementer på Forsøgsscenen og ved Aalborg Teater. Sidste turné var i 1943 hos Jakob Nielsen, som moderen i "En Landstryger". Derefter tog hun tilbage til København og blev engageret i instruktion af amatørforestillinger. Hun var også engageret på "Arbejdernes Teater", blandt rollerne var den amerikanske tante i Soyas "Parasitterne". 

Berthe Forchhammer var gift med overlæge og formand for Danmarks Idræts-Forbund Holger Forchhammer (1866-1946).

Stumfilmsroller
Kattebaronessen (1912)
En frygtelig Fejltagelse (1912)
Bagerstrædes Hemmelighed (1912)
Krigens Fakkel (1913)
En Udskejelse (1914)
Prometheus I-II (1921)

Teaterroller

Det Kongelige Teater
1911
Julius Cæsar
Portia

1918
Julius Cæsar
Portia

Det Sociale Teater
1931
Parasitterne
Miss Olson

Folketeatret
1909
Karen Bornemaan
Karen Bornemaan

Nørrebros Teater
1923
Affæren Jensen
Dorothea, Janus' kone

Odense Teater
1921
Over evne
Fru Sang

1922
Bjærg-Eyvind og hans hustru
Enken Halle

1923
Hamlet
Dronning Gertrud

Aarhus Teater
1922
Paul Lange og Tora Persberg
Tora

Eksterne henvisninger 
 
 

Filmskuespillere fra Danmark
Stumfilmskuespillere fra Danmark
Teaterskuespillere fra Danmark
Personer fra København
Berthe
Danskere i 1800-tallet
Danskere i 1900-tallet
Paul Callaby

Paul Callaby (født 14. marts 1952) er en britisk trommeslager, der er kendt for sin medvirken i rockgruppen Shu-Bi-Dua, hvor han var medlem fra 1984-1988.

I 1984 medvirkede han på Shu-bi-dua-kollegaen Michael Hardingers album Hardinger, og igen i 1998 på Hardingers næste soloalbum Nede med øl.

Efter Kasper Winding forlod gruppen i 1984 kom Callaby med. Han havde boet i Danmark siden 1975. Han forlod gruppen igen i 1988. Siden var han medlem i kopibandet Rubberband helt frem til 2007. I 1987 medvirkede han på gruppen Labans to albums Laban 5 og Roulette.

Diskografi 
Med Shu-bi-dua

 Shu-bi-dua 11 (1985)
 Shu-bi-dua 12 (1987)

Med Michael Hardinger
 Hardinger' (1984)
 Nede med øl (1998)

Med Laban
 Laban 5 (1987)
 Laban'' (1987)

Reference

Eksterne henvisninger 
 

Trommeslagere fra Storbritannien
Shu-bi-dua
Brede Pastorat

Brede Pastorat er et pastorat i Tønder Provsti, Ribe Stift med de syv sogne:

Brede Sogn
Emmerlev Sogn
Visby Sogn
Ballum Sogn
Sønder Skast Sogn
Randerup Sogn
Hjerpsted Sogn

I pastoratet er der syv kirker:
Brede Kirke
Emmerlev Kirke
Visby Kirke
Ballum Kirke
Sønder Skast Kirke
Randerup Kirke
Hjerpsted Kirke

Pastorater i Ribe Stift
Maurizio Sarri

Maurizio Sarri (født 10. januar 1959 i Napoli) er træner for den Italienske fodboldklub Lazio og tidligere træner for Juventus FC.

Referencer

Eksterne henvisninger 

Fodboldtrænere fra Chelsea F.C.
Personer fra Napoli
Fodboldtrænere fra Italien
Fåfjorden

Fåfjorden er en delfjord af Nordfjord langs kommunegrænsen mellem Vågsøy og Bremanger i Vestland fylke i Norge. Fjorden ligger syd for Nordfjords andet indløb  syd for Husevågøy og nord for Bremangerlandet, og strækker sig cirka 10 kilometer fra vest til øst.

Det vestlige indløb ligger mellem Eikholmene i nord og Nyken i syd. Det meste af fjorden har bratte fjeldsider uden bebyggelser. Øst i fjorden ligger derimod Oldeide på sydsiden, og derfra går der færge nordover til Husevågøy og Måløy. Længst mod øst går fjorden på sydsiden af Gangsøya og ender ved Rugsundøya. Der går Skatestraumen mod sydøst til Frøysjøen. 

Fra Oldeide og mod øst går fylkesvei 616 langs sydsiden af fjorden.

Kilder og henvisninger

 Fjorden på norgeskart.no 

Fjorde i Vestland
Vågsøy
Bremanger
Eidsfjorden

Eidsfjorden eller Eidfjorden er navnet på en række fjorde i Norge:

 Eidsfjorden (Lebesby) – en fjord i Lebesby kommune i Finnmark.
 Eidsfjorden (Vesterålen) – en fjord på Langøya i Sortland og Hadsel kommuner i Nordland.
 Eidsfjorden (Åfjord) – en arm af Skråfjorden i Åfjord kommune i Trøndelag.
 Eidsfjorden (Eid) – en fjord i Eid kommune i Sogn og Fjordane.
 Eidsfjorden (Askvoll) – en arm af Stongfjorden i Askvoll kommune i Sogn og Fjordane.
 Eidsfjorden (Sogndal) – en arm af Sogndalsfjorden i Sogndal kommune i Sogn og Fjordane.
 Eidsfjorden (Gulen) – en arm af Gulafjorden i Gulen kommune i Sogn og Fjordane.
 Eidsfjorden (Vaksdal) – en fjord i Vaksdal kommune i Hordaland.
 Eidfjorden – den indre del a Hardangerfjorden.
 Eidsfjorden (Farsund) – en arm af Listafjorden i Farsund kommune i Vest-Agder.

Se også 
 Eidfjord – en kommune i Hordaland